Hugues Aufray (született "Hugues Jean Marie Auffray") (Neuilly-sur-Seine, 1929. augusztus 18.–) francia énekes, gitáros és dalszerző. Testvére Pascale Audret, unokahúga Julie Dreyfus. Elsőként ültette át Bob Dylan dalait francia nyelvre. Kezdetben francia énekesek számára írt dalokat, majd 1959-ben lemezszerződést írt alá Eddie Barclay-val. 1964-ben Luxemburgot képviselte az Eurovíziós Dalfesztiválon "Dès que le printemps revient" dalával, mellyel negyedik helyezést ért el. 1984-ben duettet énekelt Bob Dylannel Grenoble-ban.